rejauldu/bengali-wikipedia huggingface dataset:
ভাঙন ২০২২ সালে মুক্তিপ্রাপ্ত একটি পূর্ণদৈর্ঘ্য চলচ্চিত্র।  এটি পরিচালনা করেছেন নির্মাতা মির্জা সাখাওয়াৎ হোসেন। চলচ্চিত্রটি ২০২০-২০২১ অর্থ-বছরে গণপ্রজাতন্ত্রী বাংলাদেশ সরকার কর্তৃক অনুদানপ্রাপ্ত।  এতে কেন্দ্রীয় চরিত্রে অভিনয় করেছেন ফজলুর রহমান বাবু, মৌসুমী, প্রাণ রায়, রাশেদা চৌধুরী, মির্জা আফরিন ও মির্জা আফরিদা। এটি ২০২২ সালের ১১ নভেম্বর বাংলাদেশের প্রেক্ষাগৃহগুলোতে মুক্তি পায়।  পটভূমি ভাঙন চলচ্চিত্রটি ভাসমান মানুষের জীবনকে কেন্দ্র করে গড়ে উঠেছে। সুবিধাবঞ্চিত বিশাল জনগোষ্ঠী কখনও বাঁচার জন্য আবার কখনও নদী ভাঙনের কারণে আশ্রয় নেয় শহরে। এই বিশাল জনগোষ্ঠী শহরের এক পাশে গড়ে তোলে বস্তি।   ভূমিকা  ভাঙণ চলচ্চিত্রে মোহন গায়েন চরিত্রে ফজলুর রহমান বাবু একজন বংশীবাদক তার বিপরীতে জুলি চরিত্রে মৌসুমী একজন চুড়ি বিক্রেতা। একসময় তাদের দুজনের মধ্যে প্রেমের রসায়ন গড়ে ওঠে।  অভিনয়শিল্পী  ফজলুর রহমান বাবু - মোহন গায়েন (বংশীবাদক)  মৌসুমী - জুলি (চুড়ি বিক্রেতা)  প্রাণ রায় - সদর  মির্জা আফরিন - লতা  মির্জা আফরিদা - জুলি (ছোট বেলা)  মিশু চৌধুরী - আন্না  রেজাউল রাজু - তোরাব  খলিলুর রহমান কাদেরী - ছমির  রাশেদা চৌধুরী - করিমন  মির্জা সাখাওয়াৎ হোসেন - তোতা বকশো (তোতা মিয়া)  আনিসুর রহমান - গ্রামের মোড়ল  হিমেল রাজ - ফেদু  রাশেদ রেহমান  আসকার পাইন  আব্দুর রাজ্জাক খোকন  সঞ্জয় রাজ - আব্বাস   নির্মাণ  ভাঙণ চলচ্চিত্র ২০২০-২০২১ অর্থ-বছরে গণপ্রজাতন্ত্রী বাংলাদেশ সরকার কতৃক অনুদানপ্রাপ্ত হন মির্জা সাখাওয়াৎ হোসেন। চলচ্চিত্রটি প্রযোজনা করেন প্রযুক্তি বাংলা কথাচিত্র।   চিত্রগ্রহণ  ভাঙন ২০২০-২১ অর্থ-বছরে সরকারি অনুদানপ্রাপ্ত পূর্ণদৈর্ঘ্য চলচ্চিত্র। নির্মাতা মির্জা সাখাওয়াৎ হোসেন পরিচালিত ছবিটির শুটিং কাজ ২০২১ সালের ১১ অক্টোবর বিএফডিসিতে শুরু হয়। মৌসুমী ২০২২ সালের ২২শে জানুয়ারিতে গণমাধ্যমকে জানান, ২৪ তারিখে চলচ্চিত্রটির সর্বশেষ শুটিং কাজ সম্পন্ন করবেন। এটি চিত্রগ্রহণ করেন সৈয়দ রাশিদুল হাসান।  সঙ্গীত  ভাঙন চলচ্চিত্র সুর ও সঙ্গীত পরিচালনা করেন রিয়েল আশিক ও ঝংকার। গানের গীতি কথা লেখেন মির্জা সাখাওয়াৎ হোসেন। আবহ সঙ্গীত দিয়েছেন অমিত চ্যাটার্জী। গানের কণ্ঠশিল্পীরা হলেন রুনা লায়লা ও নাসরিন আক্তার বিউটি।   প্রচারণা  ভাঙণ চলচ্চিত্রের জন্য চলচ্চিত্র অভিনেত্রী মৌসুমী প্রচারণায় অংশগ্রহণ করেন এবং গণমাধ্যমেও এই চলচ্চিত্রের বিষয়ে তিনি কথা বলেন।  মুক্তি ভাঙন চলচ্চিত্র ২০২২ সালের ৩১ আগস্ট আনকাট সেন্সর পায়। নির্মাতা মির্জা সাখাওয়াৎ হোসেন চলচ্চিত্রের অফিসিয়াল পোস্টার নিজের ফেইসবুক ওয়ালে প্রকাশিত করেন। ৭ নভেম্বর টাইগার মিডিয়া  ইউটিউব চ্যানেলে ট্রেলার মুক্তি পায়। মৌসুমী অভিনীত ছবিটি ৪ আগষ্ট মুক্তি পাওয়ার কথা পত্রিকায় শিরোনাম হয় কিন্তু ১১ নভেম্বর দেশান্তর চলচ্চিত্রের পাশাপাশি একই দিনে মৌসুমী অভিনীত চলচ্চিত্রটি ১৯টি প্রেক্ষাগৃহে মুক্তি পায়। প্রযোজক ও নির্মাতা সূত্র মতে এটি ৩০ প্রেক্ষাগৃহে মুক্তি পায়।  তথ্যসূত্র  বহিঃসংযোগ       বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশ সরকার অনুদানের চলচ্চিত্র  en:Bhangon (film)
আর্য বিদ্যাপীঠ কলেজ () কামরূপ জেলার গোপীনাথ নগরে অবস্থিত একটি উচ্চশিক্ষার প্ৰতিষ্ঠান, এখানে কলা, বিজ্ঞান ও বাণিজ্য তিনিটা শাখা আছে। কলেজটি গুয়াহাটি বিশ্ববিদ্যালয়ের অন্তৰ্ভুক্ত।   বিভাগ সূমহ   কলা   অসমীয়া  বাংলা  শিক্ষা  অৰ্থনীতি  ইংরেজী  দৰ্শন  রাজনীতি  সংস্কৃত   বিজ্ঞান   নৃতত্ত্ব  উদ্ভিদ বিজ্ঞান  রসায়ন বিদ্যা  ভূগোল  ভূবিজ্ঞান  গণিত  পদাৰ্থ বিজ্ঞান  পরিসংখ্যান  প্ৰাণী বিজ্ঞান   স্বীকৃতি  ২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক এ গ্রেডের কলেজ হিসাবে স্বকৃীত পেয়েছে। কলেজটি বিশ্ববিদ্যালয় মঞ্জুরি কমিশন (ভারত) কর্তৃক স্বীকৃত।   তথ্যসূত্র   বিষয়শ্রেণী:আসামের কলেজ বিষয়শ্রেণী:১৯৫৮-এ প্রতিষ্ঠিত বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান
ট্রেনিং ইনস্টিটিউট ফর কেমিক্যাল ইন্ডাস্ট্রিজ ( হলো বাংলাদেশ কেমিক্যাল ইন্ডাস্ট্রিজ কর্পোরেশন পরিচালিত একটি প্রশিক্ষণ প্রদানকারী শিক্ষাপ্রতিষ্ঠান। এখানে বিভিন্ন ইন্ডাস্ট্রিতে কর্মরত ব্যক্তিদের নৈপুণ্য ও দক্ষতা বৃদ্ধির জন্য বিভিন্ন ধরনের প্রশিক্ষণ দেওয়া হয়।  অবস্থান ট্রেনিং ইনস্টিটিউট ফর কেমিক্যাল ইন্ডাস্ট্রিজ বাংলাদেশের নরসিংদী জেলার ঘোড়াশালে অবস্থিত। রাজধানী শহর ঢাকা থেকে এটি ৬০ কিলোমিটার উত্তর-দক্ষিণে অবস্থিত। এর পাশ দিয়ে বয়ে গেছে শীতলক্ষ্যা নদী। এখানে ঘোড়াশাল সার কারখানা, ঘোড়াশাল বিদ্যুৎ উৎপাদন কেন্দ্রসহ বেশকিছু কারখানা রয়েছে। প্রতিষ্ঠা ১৯৮৩ সালে বাংলাদেশ কেমিক্যাল ইন্ডাস্ট্রিজ কর্পোরেশন বিভিন্ন ইন্ডাস্ট্রিতে কর্মরত কর্মীদের দক্ষতা বৃদ্ধির জন্য একটি প্রশিক্ষণ প্রদানকারী শিক্ষাপ্রতিষ্ঠান তৈরীর উদ্যোগ গ্রহণ করে। ১৯৮৬ সালে একনেক থেকে ৮.২৫ কোটি টাকা বরাদ্দ দেওয়া হয় এই ধরনের একটি শিক্ষাপ্রতিষ্ঠান তৈরী করার জন্য। ট্রেনিং ইনস্টিটিউট ফর কেমিক্যাল ইন্ডাস্ট্রিজ নির্মাণের সময়কালকে দুইটি পর্যায়ে ভাগ করা যায়। প্রথম পর্যায়ের কাজ শুরু হয় ১৯৮৮ সালে এবং শেষ হয় ১৯৯০ সালে। ১০ আগস্ট, ১৯৯০ সাল থেকে এখানে প্রশিক্ষণ কার্যক্রম শুরু হয়। ১৯৯১ সালে দ্বিতীয় পর্যায়ের নির্মাণ কাজ ব্যাপক আকারে শুরু হলে নির্মাণ ব্যয় বেড়ে দাঁড়ায় ৪০.০২ কোটি টাকায়। দ্বিতীয় পর্যায়ের নির্মাণকালে নেদারল্যান্ড সরকার অনেক সহায়তা করে। নেদারল্যান্ড সরকার প্রচুর প্রশিক্ষণ সরঞ্জাম, যন্ত্রপাতি, কারিগরি সহায়তা ইত্যাদি প্রদান করে। ফলে প্রকল্প খরচ বেড়ে ৫৫.৩৪ কোটিতে পৌঁছায়। এই খরচ ছাড়াও প্রায় ৪০ কোটি টাকা দিয়ে বিভিন্ন যন্ত্রপাতি ক্রয় করা হয়। ১৯৯৬ সালে নির্মাণকাজ শেষ হয়। আবাসিক এলাকাসহ এর আয়তন ১৭.০৩ একর। তবে ইনস্টিটিউটের মূল এলাকা ৭ একর।  বিভাগ ও গবেষণাগার ট্রেনিং ইনস্টিটিউট ফর কেমিক্যাল ইন্ডাস্ট্রিজে কারিগরি বিভাগ ও সহকারী বিভাগসহ মোট ১১টি বিভাগ আছে।  কারিগরি বিভাগ  অপারেশন এবং প্রক্রিয়া প্রযুক্তি বিভাগ (OPTD)  যন্ত্র ও নিয়ন্ত্রণ প্রকৌশল বিভাগ (ICED)  মেকানিক্যাল ইঞ্জিনিয়ারিং বিভাগ (এমইড)  ইলেক্ট্রিক্যাল ও ইলেকট্রনিক প্রকৌশল বিভাগ (ইইডি)  বিশ্লেষণাত্মক রসায়ন ও পরিবেশগত বিজ্ঞান বিভাগ (ACESD)  শিল্প নিরাপত্তা ও স্বাস্থ্য বিভাগ (আইএসএইচডি)  কম্পিউটার ও তথ্য প্রযুক্তি বিভাগ (সিআইডিডি)  সহকারী বিভাগ  প্রশাসন বিভাগ  অ্যাকাউন্ট এবং অর্থ বিভাগ  ক্রয় ও স্টোর ডিপার্টমেন্ট  কারিগরি সার্ভিস ও রক্ষণাবেক্ষণ বিভাগ (টিএসএমডি)  গবেষণাগার ৭টি কারিগরি বিভাগের অধীনে এখানে ৩৭টি গবেষণাগার রয়েছে।  লোকবল ট্রেনিং ইনস্টিটিউট ফর কেমিক্যাল ইন্ডাস্ট্রিজে ৪৮ জন প্রশিক্ষক হিসেবে এবং ৬০ জন বিভিন্ন পদে কর্মরত রয়েছেন।  আবাসন প্রশিক্ষণার্থীদের জন্য এখানে একটি মহিলা হোস্টেলসহ মোট ৩টি হোস্টেল রয়েছে। ৩টি হোস্টেলে ধারণক্ষমতা ২৫০ জন।  তথ্যসূত্র  বিষয়শ্রেণী:নরসিংদী জেলার শিক্ষাপ্রতিষ্ঠান
মেজর ক্রিস্টোফার ইয়র্ক (২৭ জুলাই ১৯০৯ - ১৩ মার্চ ১৯৯৯) একজন ব্রিটিশ রক্ষণশীল রাজনীতিবিদ ছিলেন।  ইয়র্ক ছিলেন ক্যাপ্টেন এডওয়ার্ড ইয়র্ক এবং তার স্ত্রী, স্যার ফ্রেডরিক মিলনার, ৭ম ব্যারোনেটের কন্যা ভায়োলেট হেলেন নি মিলনারের জ্যেষ্ঠ পুত্র। তিনি ১৯৩৯ থেকে ১৯৫০ সাল পর্যন্ত রিপনের পক্ষে সংসদ সদস্য (এমপি) এবং ১৯৫০ থেকে ১৯৫৪ সালে তার পদত্যাগ পর্যন্ত হ্যারোগেটের জন্য সংসদ সদস্য ছিলেন।  ১৯৬৬ সালে তিনি ইয়র্কশায়ারের হাই শেরিফ হিসেবে দায়িত্ব পালন করেন।  তার মেয়ে রোজমেরি ক্যারোলিন (১৯৩৪-২০০৭) ১৯৬০ সালে স্যার নিকোলাস নুটালকে বিয়ে করেন এবং তিনি রেসিং ড্রাইভার হ্যারি নুটাল (জন্ম ১৯৬৩) এবং তামারা নুটালের (১৯৬৭-১৯৯৭) মা ছিলেন।Burke's Peerage, volume 2 (2003), p. 2958   তথ্যসূত্র    সূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯৯-এ মৃত্যু বিষয়শ্রেণী:১৯০৯-এ জন্ম
এম ওবায়দুল হক (মৃত্যু: ১৭ আগস্ট ২০১২) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও প্রকৌশলী যিনি তৎকালীন চট্টগ্রাম-৩ আসনের সংসদ সদস্য ছিলেন।   প্রাথমিক জীবন  এম ওবায়দুল হক চট্টগ্রাম জেলার সন্দ্বীপের গাছুয়া ইউনিয়নে জন্মগ্রহণ করেন।   রাজনৈতিক জীবন  এম ওবায়দুল হক ইঞ্জিনিয়ার মুক্তিযোদ্ধা ও প্রকৌশলী ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সন্দ্বীপ থেকে তিনি ১৯৭০ সালে গণপরিষদ সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।   মৃত্যু  এম ওবায়দুল হক ১৭ আগস্ট ২০১২ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০১২-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
উত্তর আয়ারল্যান্ডের সিনেট ছিল উত্তর আয়ারল্যান্ডের সংসদের উচ্চকক্ষ যা আয়ারল্যান্ড সরকারের আইন ১৯২০ দ্বারা তৈরি করা হয়েছিল। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।   ক্ষমতা  বাস্তবে উত্তর আয়ারল্যান্ডের সিনেট সামান্য ক্ষমতা এবং এমনকি কম প্রভাবের অধিকারী ছিল। একটি সংশোধিত চেম্বার হিসাবে অভিপ্রেত, বাস্তবে, বিতর্ক এবং ভোটগুলি সাধারণত কমন্সে অনুরূপ করা হয়।Harbinson, pp.122–123   অবস্থান  থাম্ব|যখন অ্যাসেম্বলি কলেজে চেম্বার অফ দ্য সিনেট, ১৯২১ সালে ১৯৩২ থেকে যখন বিল্ডিংটি সম্পূর্ণ হয়েছিল, ১৯৭২ সাল পর্যন্ত, উত্তর আয়ারল্যান্ডের সেনেট বেলফাস্টের পূর্ব উপকণ্ঠে স্টর্মন্টের পার্লামেন্ট ভবনের সিনেট চেম্বারে মিলিত হয়েছিল। ব্রিটিশ লর্ডসভার সাথে সমান্তরাল করতে, সিনেটের সদস্যরা লাল বেঞ্চে বসেছিলেন।   তথ্যসূত্র    সূত্র           বিষয়শ্রেণী:বিলুপ্ত উচ্চকক্ষ বিষয়শ্রেণী:উত্তর আয়ারল্যান্ডের সংসদ
কর্মক্ষেত্রে শিশুদের মুখোমুখি বিপদসমূহের সবচেয়ে খারাপ রূপ ১৯৯৯ সালে আন্তর্জাতিক শ্রম সংস্থা (আইএলও) কর্তৃক গৃহীত শিশুশ্রম সুপারিশ (১৯০নং) এর একটি বিধান। এটি পরীক্ষা এবং মূল্যায়নের জন্য কাঠামো নির্ধারণ করে, "যে কাজটি তার প্রকৃতি বা যে পরিস্থিতিতে এটি করা হয় তা স্বাস্থ্য, নিরাপত্তা বা নৈতিকতা বা শিশুদের ক্ষতি করার সম্ভাবনা রয়েছে" (১৮২গ, ধারা ৩ঘ)।  এই প্রচেষ্টা শিশুশ্রমের সবচেয়ে খারাপ রূপের পূর্ববর্তী তালিকার পরিপূরক একটি প্রচেষ্টা। আইএলও অনুসারে, "বিপজ্জনক" শিশুশ্রম শিশুশ্রমের "সবচেয়ে খারাপ রূপ "গুলির মধ্যে সবচেয়ে বড় ভাগ। ৫-১৭ বছর বয়সী আনুমানিক ১১৫ মিলিয়ন শিশু কৃষি, খনির, নির্মাণ, উৎপাদন, পরিষেবা শিল্প এবং গার্হস্থ্য পরিষেবা সহ বিপজ্জনক পরিস্থিতিতে কাজ করে। এটি শিল্পোন্নত এবং উন্নয়নশীল উভয় দেশেই পাওয়া যায়। বাচ্চারা খুব কম বয়সেই বিপজ্জনক কাজ করতে পারে। আইএলও অনুমান করে যে বিশ্বব্যাপী প্রতি বছর প্রায় ২২০০০ শিশু কর্মক্ষেত্রে নিহত হয়। তাদের কাজের কারণে আহত বা অসুস্থদের সংখ্যা জানা যায়নি।   সাধারণ নির্দেশিকা  শিশুদের জন্য অনিরাপদ বলে বিবেচিত কাজের জন্য ILO নিম্নলিখিত নির্দেশিকা প্রদান করে, যেমন:   বিষাক্ত রাসায়নিক বা ধোঁয়া, উচ্চ ক্ষমতাসম্পন্ন যন্ত্রপাতি বা যানবাহন, কাটা, ধাক্কা বা বিস্ফোরণ সংক্রান্ত কাজে জড়িত থাকা  ভূগর্ভস্থ, পানির নিচে, উচ্চতায়, বিচ্ছিন্নতায়, রাতে বা সরাসরি সূর্যের আলোতে স্থান নেওয়া  বিরতি ছাড়াই দীর্ঘ সময় কাজে জড়িত থাকা  ভারী বোঝা বহন করা  মদ, মাদক বা অপরাধের উপস্থিতি রয়েছে এমন কাজে থাকা  বিপজ্জনক প্রাণী বা পোকামাকড়ের উপস্থিতি রয়েছে এমন কাজে থাকা  নিরাপদ পানি বা খাবারের সহজ প্রবেশাধিকার অনুপস্থিত  কাজে উচ্চ আঘাতের হার আছে এরূপ   উদাহরণ    ভূগর্ভস্থ খনিতে ওয়াগন চালানো  চামড়া শিল্পে দ্রাবক এবং আঠালো জিনিসের সঙ্গে যোগাযোগ  গ্লাসওয়ার্কস (সম্ভাব্য সীসা বিষক্রিয়া)  স্বর্ণ-খনির (সম্ভাব্য পারদের বিষক্রিয়া)  মাছ ধরার শিল্পে প্রতিরক্ষামূলক সরঞ্জাম, যেমন একটি ওয়াটসুট বা বায়ু সরবরাহ ছাড়া পানির নিচে কাজ  কৃষি (সম্ভাব্য কীটনাশক এক্সপোজার)  নির্মাণ শিল্পে ভারী বোঝা বহন করা  পারমাণবিক বিদ্যুৎকেন্দ্রে তেজস্ক্রিয় পদার্থ   আরও দেখুন    শিশুশ্রম  শিশুশ্রম কনভেনশনের সবচেয়ে খারাপ ফর্ম (কনভেনশন নং ১৮২)  শিশুশ্রম নির্মূলের আন্তর্জাতিক কর্মসূচি (আইপিইসি)  শিশুশ্রমের সবচেয়ে খারাপ রূপ নির্মূলের জন্য সময়সীমা কর্মসূচি   বহিঃসংযোগ    শিশুশ্রমের সবচেয়ে খারাপ ধরন দূর করা: আইএলও কনভেনশন নং ১৮২ এর একটি ব্যবহারিক নির্দেশিকা (PDF)  শিশুশ্রম কনভেনশন নং ১90০  কর্মরত শিশুদের উপর আন্তর্জাতিক গবেষণা (IREWOC)  বিষয়শ্রেণী:শিশুশ্রম বিষয়শ্রেণী:শিশুশ্রম চুক্তি
কোঠাবাড়ির থান মুলত মোগল আমলে গড়ে উঠা একটি থান বা খানকা, যেটি বর্তমানে কোঠাবাড়ির থান নামে পরিচিতি ।দৈনিক সমকাল, ১২ মার্চ , ২০১০  এর গঠনশৈলী  থেকে ধারণা করা হয়, এটি সম্রাট জাহাঙ্গীর এর আমলে নির্মিত হয়েছিল । সেসময় সম্রাটের কয়েকজন দেওয়ান এই কোঠাবাড়িতে একটি দুর্গ নির্মাণ করার কাজ করেন এবং রাজ্য রক্ষার জন্য সৈন্যদের নিয়ে এখানেই অবস্থান করতেন । এই থান নিয়ে অনেক কুসস্কার রয়েছে সকলের মাঝে । অনেকেই বলেন একজন সিদ্ধ পুরুষ বা সাধু তার নিজের কবরের ওপর তার নিয়ন্ত্রিত জিনের দ্বারা এটি  নির্মাণ করিয়ে নেন , কিন্তু কাজ না শেষ হতেই যখন মোরগ ডেকে উঠে তখন তারা ভাবে সকাল হয়ে গেছে সকাল হয়ে গেছে তাই নির্মাণ শেষ না করেই চলে জায় । সূর্য ওঠার আভাস দিয়ে মোরগ ডেকে ওঠে।  ১৯৩৭ সাল থেকে সকলে এখানে নামাজ পড়া এবং মানত করা শুরুে করে, যা বর্তমানে তেমনই চলছে । স্থানটি বর্তমানে প্রত্নতত্ত্ব বিভাগের নিয়ন্ত্রণে রয়েছে ।   অবস্থান  সাতক্ষীরা জেলার কলারোয়া উপজেলা থেকে কয়েক মাইল দূরে কোঠাবাড়ি গ্রামে কোঠাবাড়ি থান অবস্থিত ।www.khulna.gov.bdখুলনা আঞ্চলিক কার্যালয়ের অধীনে সংরক্ষিত পূরাকীর্তি সমূহের তালিকা   ইতিহাস ও বিবরণ  কোঠাবাড়ি থান এর পাশেই রয়েছে ৫টি বড় পাথর । এই পাথরগুলোর কারুকাজ দেখে সহজেই অনুমান করা যায় যে, এটি কোন পিলারের ভাঙা অংশ । এই থানের মূল দালানের পুরুত্ব প্রায় ৬ ফুট, এখানে রয়েছে বেশকিছু টেরাকোটা ইট, যেগুলোতে পদ্মফুল,  মানুষ, লতাপাতা, হাতিসহ বিভিন্ন ধরনের ছবি অঙ্কিত আছে । এগুলো দেখে ইতিহাসবিদগণ সহজেই অনুমান করেন এটি মোঘল শাসনামলের কোন সময়ে তৈরি । এই থান বর্তমানে প্রায় ধ্বংসাবশেস অবস্থায় রয়েছে । থানের বিভিন্ন জায়গায় দেয়াল ভেদ করে কিছু বটগাছ রয়েছে । অনেককাল এটি লোকচক্ষুর অন্তরালে ঢাকা ছিল । এটি আবিস্কারের পরে ১৯৩৭ সাল এর দিকে কুসংস্কার এর বশিভুত হয়ে সকলে নামাজ পড়া ও মানত করা শুরু করে । বর্তমানে নামাজ পড়া বন্ধ হলেও মানত এর প্রচলন রয়েছে । প্রতি শুক্রবার এখানে থানে 'মিসকিন মেলা' এবং মানতকারীদের সমাবেশ বসে। বর্তমানে এই স্থানটি বাংলাদেশ সরকারের সংরক্ষিত স্থাপনা হিসাবে নিয়ন্ত্রণে রয়েছে ।   তথ্যসূত্র    বহিঃসংযোগ   বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা বিষয়শ্রেণী:সাতক্ষীরা জেলার দর্শনীয় স্থান
অওরত হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটির পরিচালক ছিলেন এস. এস. বাসান এবং এস. এস. বালান, তারা দুজন চলচ্চিত্রটির প্রযোজকও ছিলেন। ১৯৬৬ সালের তামিল চলচ্চিত্র 'চিটঠি'-এর পুনঃনির্মাণ ছিলো এই চলচ্চিত্রটি। চলচ্চিত্রটিতে অভিনয় করেন পদ্মিনী, প্রাণ, রাজেশ খান্না, ফিরোজ খান, নাজিমা, ললিতা পবার এবং লীলা চিটনিস।  অভিনয়ে   পদ্মিনী - পার্বতী  ফিরোজ খান - আনন্দ  রাজেশ খান্না - সুরেশ  নাজিমা - আশা  প্রাণ - মনোহরিলাল  ললিতা পবার - মনোহরিলালের মা  লীলা চিটনিস - পার্বতীর মা  সঙ্গীত   #  গান  কণ্ঠশিল্পী ১ "মেরি গাড়ি উড়ান খাটোলা" মোহাম্মদ রফি ২ "শোলা উলফাত কা ভাড়কাকে" মোহাম্মদ রফি, আশা ভোঁসলে ৩ "ইয়ে কৌন হ্যায়, জিসকে আনে সে" মহেন্দ্র কাপুর, আশা ভোঁসলে ৪ "হামে তুমসে মোহাব্বাত হ্যায়" আশা ভোঁসলে ৫ "নারী জীভান ঝুলে কি তারাহ" লতা মঙ্গেশকর ৬ "নারী জীভান - সংস্করণ ২" লতা মঙ্গেশকর ৭ "নিন্দিয়া কি নাগরি" লতা মঙ্গেশকর   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:হিন্দি ভাষার নাট্য চলচ্চিত্র
thumb|300px|শিব সাগর লেকের পাশে অবস্থিত পঞ্চশিব মন্দির। এর বাঁ পাশে রথ মন্দির। বাংলাদেশের রাজশাহী বিভাগের পুঠিয়া উপজেলায় কয়েকটি উল্লেখযোগ্য পুরনো হিন্দু মন্দির নিয়ে পুঠিয়া মন্দির চত্বর। রাজশাহী শহরের ২৩ কিলোমিটার পূর্বে অবস্থিত এখানে বাংলাদেশের সবচেয়ে বেশি সংখ্যক ঐতিহাসিক মন্দির রয়েছে।McAdam, Marika. (2004) Lonely Planet's Bangladesh. pp. 114-115. রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল।  মন্দিরগুলোর বেশ কয়েকটি টেরাকোটা সংবলিত এবং এগুলোর স্থাপত্য জোড় বাংলা স্থাপত্য রীতির সদৃশ। তবে এতে অন্যান্য স্থাপত্য রীতির মিশেল ঘটেছে। পুঠিয়ার রাজবাড়িটি ইন্দো-সারাসেনিক স্থাপত্য রীতি অনুসারে নির্মিত। এই রীতিতে গতানুগতিক হিন্দু স্থাপত্য রীতির সাথে রেনেসাঁস যুগের ইউরোপীয় স্থাপত্যের সংযোগ ঘটেছে। পুঠিয়ার মন্দিরগুলো একটি বিশালাকার লেক বা জলাধারের চারপাশজুড়ে নির্মিত। মন্দিরগুলোর মাঝে একটি সবুজ চত্বরও রয়েছে।  রাজা পিতাম্বর ছিলেন পুঠিয়া জমিদার বংশের প্রতিষ্ঠাতা। তবে প্রাচীন এই এলাকার অধিপতি ছিলেন লস্করী খান। লস্করী খান সম্রাট আকবরের শাসনামলে বিদ্রোহী হয়ে উঠলে সেনাপতি মানসিংহ শাসনভার পিতাম্বরের হাতে তুলে দেন। ব্রিটিশ-বাংলার দ্বিতীয় বৃহত্তম জমিদারী ছিল এই পুঠিয়া রাজবংশের। সম্পদের দিক থেকে তারা ছিল ব্রিটিশ-বাংলার সবচেয়ে ধনী। ভারত স্বাধীন হলে তৎকালীন পাকিস্তান সরকার জমিদারি প্রথা বিলুপ্ত করে এবং জমিদারির সব সম্পত্তি বাজেয়াপ্ত করে। পুঠিয়া রাজবংশ তখন ভারতে স্থানান্তরিত হয়।  মন্দিরগুলোর তালিকা  পুঠিয়া মন্দির চত্বরে মোট ১৩টি মন্দির রয়েছে।   মন্দিরের নাম সময়কাল স্থাপত্য ধরন অবস্থানবড় শিব মন্দির ১৮২৩ খ্রিস্টাব্দ  পঞ্চরত্ন  রথ মন্দির ১৮২৩ খ্রিস্টাব্দ  শিব মন্দিরের পাশেদোল মন্দির, পুঠিয়া ১৭৭৮ খ্রিস্টাব্দ পঞ্চরত্ন গোবিন্দ মন্দির পঞ্চরত্ন পুঠিয়া রাজবাড়ির ভিতরেছোট আহ্নিক মন্দির, পুঠিয়া খ্রি. ১৭শতক রাণীর গোসলের ঘাটের দক্ষিণেবড় আহ্নিক মন্দির খ্রি. ১৭-১৮শতকগোপাল মন্দির ১৮১৯ খ্রিস্টাব্দ ছোট গোবিন্দ মন্দির খ্রি. ১৮শতককৃষ্ণপুর গোবিন্দ মন্দির, পুঠিয়া (সালামের মঠ) চারচালা  কৃষ্ণপুর শিব মন্দির, পুঠিয়া (ক্ষিতিস চন্দ্রের মঠ) খ্রি. ১৮-১৯শতক কেষ্ট ক্ষ্যাপার মঠ১৮১৯ খ্রিস্টাব্দ  বড় গোপাল মন্দির জগদ্ধাত্রী মন্দিরখ্রি. ১৯শতক  গ্যালারি   তথ্যসূত্র    বহিঃসংযোগ   পুঠিয়ার মন্দিরসমূহ - রাজশাহী জেলা প্রশাসনের ওয়েবসাইট  Temples of Puthia  বিষয়শ্রেণী:পুঠিয়া মন্দির চত্বর     বিষয়শ্রেণী:হিন্দু তীর্থ হিন্দু মন্দির বিষয়শ্রেণী:রাজশাহী জেলার প্রত্নতাত্ত্বিক স্থাপনা
আগা খান বিশ্ববিদ্যালয় (সংক্ষেপিত AKU) (, ) একটি স্বাধীন গবেষণা ইউনিভার্সিটি , এটি করাচী , পাকিস্তানে প্রধান ক্যাম্পাস এবং কেনিয়া , তানজানিয়া , উগান্ডা , যুক্তরাজ্য এবং আফগানিস্তান তাদের শাখা ক্যাম্পাস রয়েছে ।   আগা খান উন্নয়ন নেটওয়ার্ক এর মাধ্যমে চতুর্থ প্রিন্স আগা খান ১৯৮৩ সালে প্রতিষ্ঠিত হয় প্রতিষ্ঠানটি । করাচিতে ৬৫-একর জায়গায় বিশ্ববিদ্যালয়ের একটি মেডিকেল কলেজ এবং একটি শিক্ষণ হাসপাতাল চালু করেছে । বিশ্ববিদ্যালয়টি প্রতি বছরই তাদের সম্প্রসারণ করে যাচ্ছে ,  ১৯৯৩ সালে প্রতিষ্ঠিত হয় শিক্ষা উন্নয়ন ইনস্টিটিউট, পাকিস্তান , ২০০৪ সালে এটি নাইরোবি এবং ২০১৬ সালে একটি শিক্ষণ হাসপাতাল প্রতিষ্ঠিত করে এবং দারুস সালাম এদের অন্য আরেকটি প্রতিষ্ঠান । ২০০২ সালে, লন্ডনে অবস্থিত একটি ক্যাম্পাস প্রতিষ্ঠিত হয় নিচের পূর্বের গবেষণায় নিবেদিত এবং ২০০3 সালে একটি পরীক্ষা বোর্ড চালু করে।   ২০১৫ সালে, ইউনিভার্সিটির সিআইডিএ দ্বারা পরিচালিত মানব উন্নয়ন ইনস্টিটিউট প্রতিষ্ঠা করেছে,  এবং ২০১৬ সালে, বিশ্ববিদ্যালয়টি গ্র্যাজুয়েট স্কুল অফ মিডিয়া অ্যান্ড কমিউনিকেশন চালু করেছে। ২০১৬ সালে, বিশ্ববিদ্যালয়টি পূর্ব আফ্রিকান ইনস্টিটিউট চালু করেছে।  করাচি বিশ্ববিদ্যালয়ের ক্লিনিকাল ল্যাবরেটরিজগুলি কেবলমাত্র পাকিস্তানেই আমেরিকান রোগবিজ্ঞানীদের কলেজ কর্তৃক স্বীকৃতি লাভ করেছে ।   করাচিতে বিশ্ববিদ্যালয়ের ক্যাম্পাস এশিয়ার শীর্ষ ১৮৫ টি বিশ্ববিদ্যালয় এবং পৃথিবীর শীর্ষ ৩০০ টির মধ্যে কোয়াক্কেরলি সাইমন্ডস কর্তৃক স্থান পায় । .একের অধিক |work= এবং |newspaper= উল্লেখ করা হয়েছে (সাহায্য)  পাকিস্তানে উচ্চতর শিক্ষা কমিশন পাকিস্তান ইউনিভার্সিটিকে শীর্ষ চিকিৎসা বিদ্যালয় হিসেবে গণ্য করে।Aga Khan University as a recognized university on Higher Education Commission, Pakistan website , Retrieved 11 August 2017   ক্যাম্পাস  আগা খান বিশ্ববিদ্যালয় একটি আন্তর্জাতিক বিশ্ববিদ্যালয় । এটি কেন্দ্রীয় ও দক্ষিণ এশিয়ায় ক্যাম্পাসে শিক্ষা কার্যক্রম পরিচালনা করে । আফ্রিকান গ্রেট লেক , ইউরোপ এবং মধ্য প্রাচ্য। পাকিস্তানে, ইউনিভার্সিটিটি ৮৪-একর ক্যাম্পাসে রয়েছে, যার মধ্যে একটি হাসপাতাল রয়েছে, যেখানে দুইটি ক্যাম্পাসের পুরুষ এবং মহিলা হোস্টেল ৩০০-এর মতো ক্ষমতাধর রয়েছে। এটি একটি ক্রীড়া এবং পুনর্বাসন কেন্দ্র যা পাকিস্তানের সেরা এক, যা অলিম্পিক স্তরের সুইমিং পুল, ক্রিকেট অনুশীলন নেট, টেনিস কোর্ট, কাঠের মেঝে, স্কোয়াশ কোর্ট সহ ইনডোর জিমন্যাশিয়াম এর ব্যবস্থা রয়েছে। এটা জগিং ট্র্যাক সঙ্গে ক্রিকেট এবং ফুটবল খেলার জন্য মাঠ আছে।  ফ্রি ওয়াইফাই রয়েছে সব ক্যাম্পাসে । হোস্টেল তিনটি তলা ভবন এবং দুটি ব্লক। রান্নাঘর সহ প্রতিটি মেঝেতে সাধারণ কক্ষ রয়েছে এবং ওয়াশিং মেশিন এবং শুকনো শুকনো মৌসুমে লন্ড্রি রুম রয়েছে। প্রধান ক্যাফেটেরিয়ায় পরিবেশিত হয় যা শিক্ষার্থীদের এবং স্টাফদের জন্য ছাড়ের সাথে ২৪/৭ কাজ করে।   তথ্যসূত্র   বিষয়শ্রেণী:অতিরিক্ত প্যারামিটার থাকা উদ্ধৃতিসহ পাতা বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানের বেসরকারি বিশ্ববিদ্যালয় বিষয়শ্রেণী:১৯৮৩-এ পাকিস্তানে প্রতিষ্ঠিত
ফুকেট প্রদেশ থাইল্যান্ডের দক্ষিণাঞ্চলীয় প্রদেশসমূহের একটি প্রদেশ। এটি দেশের বৃহত্তম দ্বীপ ফুকেট দ্বীপ এবং এর উপকূলে আরও ৩২ টি ছোট ছোট দ্বীপ নিয়ে গঠিত হয়েছে। এটি আন্দামান সাগরে থাইল্যান্ডের পশ্চিম উপকূলে অবস্থিত। ফুকেট দ্বীপ সারাসিন সেতুর মাধ্যমে উত্তরে ফাং এনজিএ প্রদেশের সাথে সংযুক্ত। এর সবচেয়ে নিকটতম প্রদেশটি ক্রাবি, ফাং এনজিএ উপসাগর জুড়ে পূর্ব দিকে।  টপনিমি ফুকেটের সাম্প্রতিক নামটির কয়েকটি সম্ভাব্য বিকাশ পরিলক্ষিত হয়। একটি তত্ত্বটি হ'ল এটি মালয় ভাষা বুকিত (জাভি: بوكيت) শব্দটি থেকে উদ্ভূত, যার অর্থ "পাহাড়", কারণ দ্বীপটি দূর থেকে দেখা যায়। ভূগোল left|thumb ফুকেট থাইল্যান্ডের বৃহত্তম দ্বীপ। এটি দক্ষিণ থাইল্যান্ডের আন্দামান সাগরে অবস্থিত। দ্বীপটি বেশিরভাগ উত্তর থেকে দক্ষিণে দ্বীপের পশ্চিমে একটি পর্বতমালা সহ পাহাড়ী অঞ্চল। ফুকেটের পর্বতমালা ফুকেট পর্বতশ্রেণীর দক্ষিণ প্রান্তটি গঠন করে, যা ক্রা ইস্তমাস থেকে ৪৪০ কিলোমিটার  পর্যন্ত বিস্তৃত। left|thumb left|thumb left|thumb  ২০০০ সালে ফুকেটের জনসংখ্যা ছিল ২৪৯,৪৬৬ জন,  যা ২০১০ সালের দশকের আদমশুমারিতে বেড়ে হয়েছে ৫২৫,৭০৯, দেশব্যাপী সমস্ত প্রদেশের সর্বোচ্চ বৃদ্ধি হার ছিল বার্ষিক ৭.৪ শতাংশ। ফুকেটে বর্তমানে প্রায় ৬০০,০০০ লোক বাস করে। তবে নিবন্ধিত জনগোষ্ঠীতে কেবলমাত্র থাইদের অন্তর্ভুক্ত রয়েছে যারা "তাবিয়ান বান" বা বাড়ির নিবন্ধকরণ বইতে নিবন্ধিত ছিলেন, যা বেশির ভাগটি নেই এবং ২০১২ সালের শেষে জনসংখ্যা ছিল ৩৬০,৯০৫ জন।  তথ্যসূত্র    বিষয়শ্রেণী:থাইল্যান্ডের দ্বীপ বিষয়শ্রেণী:থাইল্যান্ডের প্রদেশসমূহ বিষয়শ্রেণী:দক্ষিণ থাইল্যান্ড বিষয়শ্রেণী:আন্দামান সাগর বিষয়শ্রেণী:মালাক্কার স্ট্রেইট বিষয়শ্রেণী:থাইল্যান্ডের প্রদেশ
ওয়েস্ট ভ্যালি ভিউ হল ফিনিক্স মেট্রোপলিটন এলাকার একটি পত্রিকা, যা পশ্চিম উপত্যকার শহরগুলি এবং অ্যাভন্ডালে, বুকেই, গুডিয়ার, লিচফিল্ড পার্ক, টোলসন এবং টোনোপা শহরে পরিষেবা দেয়। এটির নিয়ন্ত্রিত প্রচলন ৭৫,০০০+ এবং প্রতি বুধবার প্রকাশিত হয়।  ইলিয়ট ফ্রেইরিচ ১৯৮৬ সালে মঙ্গলবার ও শুক্রবার প্রকাশিত দ্বি-সাপ্তাহিক কাগজ হিসাবে এটি প্রতিষ্ঠা করেছিলেন। ওয়েস্ট ভ্যালি ভিউ অ্যাভোনডেল/গুডইয়ারকে পরিবেশন করা মূল সংবাদপত্র প্রতিস্থাপন করেছে যা ওয়েস্টসাইড এন্টারপ্রাইজ এবং পরে ওয়েস্টসাইডার হিসাবে পরিচিত ছিল।  ১৩ জুলাই ২০১৭ পর্যন্ত, ওয়েস্ট ভ্যালি ভিউটি টাইমস মিডিয়া গ্রুপ  দ্বারা অধিগ্রহণ করা হয়েছিল।   তথ্যসূত্র    বহিঃসংযোগ     বিষয়শ্রেণী:অ্যারিজোনার সংবাদপত্র
মালিবাড়ী ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন।   আয়তন  এই ইউনিয়নের আয়তন ৫১১৮ একর (২০.৭২ বর্গ কিলোমিটার) ।   অবস্থান    প্রশাসনিক এলাকা  ইউনিয়নে গ্রামের সংখ্যা ৫টি ও মৌজার সংখ্যা ৫টি  ইতিহাস    নামকরণ    জনসংখ্যার উপাত্ত  ২০১১ সালের আদম শুমারি অনুযায়ী জনসংখ্যা ২৭৬১৫ জন।  শিক্ষা  শিক্ষার হার ৫৯%   অর্থনীতি   উল্লেখযোগ্য ব্যক্তি    বিবিধ    আরও দেখুন    বহিঃসংযোগ    তথ্যসূত্র
বাংলাদেশ ডেভিস কাপ টিম ডেভিস কাপ টেনিসে বাংলাদেশের প্রতিনিধিত্ব করে এবং এটি বাংলাদেশ টেনিস ফেডারেশনের অধীনে। ইতিহাস বাংলাদেশ ১৯৮৬ ডেভিস কাপে তাদের অভিষেক করে।১৯৮৯ আসরে দলটি এশিয়া/ওশেনিয়া গ্রুপ II এর সেমি-ফাইনালিস্ট হয়। বাংলাদেশ ১৯৯৯ গ্রুপ IV  এর স্বাগতিক হয় এবং আসরে গ্রুপ রানারস-আপ হয়।বাংলাদেশী খেলোয়াড় মোহাম্মদ আখতার হোসাইন ডেভিস কাপের ইতিহাসে সবচেয়ে অল্পবয়স্ক খেলোয়াড়।২০০৩ আসরের খেলার সময় তার বয়স ছিলো ১৩ বছর ৩২৬ দিন। বর্তমান দল  শিবু লাল  শ্রী অমল রায়  রঞ্জন রাম  শ্রী বিপ্লব রাম আরো দেখুন  বাংলাদেশ ফেড কাপ দল  তথ্যসূত্র  বহিঃসংযোগ  বিষয়শ্রেণী:বাংলাদেশে টেনিস বিষয়শ্রেণী:বাংলাদেশের জাতীয় ক্রীড়া দল
বাজালিয়া উচ্চ বিদ্যালয় বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।  অবস্থান বিদ্যালয়ের নাম বাজালিয়া উচ্চ বিদ্যালয় হলেও বর্তমানে এটি সাতকানিয়া উপজেলার ধর্মপুর ইউনিয়নের ধর্মপুর গ্রামে অবস্থিত।  ইতিহাস এটি ১৯৩৯ সালে আকামত আলী চৌধুরী প্রতিষ্ঠা করেন। শিক্ষা কার্যক্রম এই বিদ্যালয়ে প্রায় একহাজার শিক্ষার্থী এবং প্রায় ২০-২২ জন শিক্ষক-শিক্ষিকা আছে। এই বিদ্যালয়ের পরিবেশ খুবই সুন্দর এবং মনোরম। যা পড়াশোনার জন্য খুবই উপযোগী। অবকাঠামো সহ-শিক্ষা কার্যক্রম  স্কাউটিং  বিশ্ব সাহিত্য কেন্দ্র উল্লেখযোগ্য শিক্ষার্থী  বিমল গুহ - কবি ও লেখক। তথ্যসূত্র  বিষয়শ্রেণী:১৯৩৯-এ প্রতিষ্ঠিত বিষয়শ্রেণী:সাতকানিয়া উপজেলার শিক্ষাপ্রতিষ্ঠান
পুনে এফসি একটি ভারতীয় ফুটবল দল। অশোক পিরামল গ্রুপের পৃষ্ঠপোষকতায় গঠিত পুনের এই দলটি ভারতীয় ফুটবলের তৎকালীন দ্বিতীয় সর্বোচ্চ স্তর আই-লিগ দ্বিতীয় ডিভিশনে এবং তৎকালীন সর্বোচ্চ স্তর আই-লিগে খেলেছিল।  মহা ডার্বি পুনে এফসির একসময় মহারাষ্ট্র-ভিত্তিক ক্লাব মুম্বই এফসির সাথে প্রতিদ্বন্দ্বিতা ছিল, যা "মহা ডার্বি" নামে পরিচিত ছিল। উভয় দলই আই-লিগ এবং এমডিএফএ এলিট লিগের মতো বার্ষিক প্রতিযোগিতায় একে অপরের মুখোমুখি হত।  সম্মাননা ঘরোয়া আই-লিগ রানার্স-আপ (১): ২০১২–১৩ তৃতীয় স্থান (১): ২০০৯–১০  ডুরান্ড কাপ রানার্স-আপ (১): ২০১৪ কেদারী রেদেকার ইউনাইটেড কাপ চ্যাম্পিয়ন (১): ২০০৮   আমন্ত্রণমূলক  ভুটান কিংস কাপ রানার্স-আপ (১): ২০১৪  জুনিয়র দল অনূর্ধ্ব ১৭ ফুটবল চ্যালেঞ্জ কাপ চণ্ডীগড় চ্যাম্পিয়ন (১): ২০১৫  অনূর্ধ্ব ২০ আই-লিগ অনূর্ধ্ব-২০ চ্যাম্পিয়ন (২): ২০১২, ২০১৩  এএফসি প্রতিযোগিতা  এএফসি চ্যাম্পিয়ন্স লিগ: ১ বার অংশগ্রহণ ২০১৪: বাছাই প্লে-অফ রাউন্ড ১ এএফসি কাপ: ১ বার অংশগ্রহণ ২০১৪: গ্রুপ পর্ব  আরও পড়ুন গ্রন্থপঞ্জী  তথ্যসূত্র  তথ্যসূত্র   বহিঃসংযোগ  পুনে এফসির অফিসিয়াল ওয়েবসাইট Pune FC at Soccerway  Pune FC at WorldFootball.net  Pune FC at Global Sports Archive  বিষয়শ্রেণী:ভারতের বিলুপ্ত ফুটবল ক্লাব বিষয়শ্রেণী:ভারতের ফুটবল ক্লাব বিষয়শ্রেণী:আই-লিগের ক্লাব বিষয়শ্রেণী:২০১৫-এ ভারতে বিলুপ্ত বিষয়শ্রেণী:২০০৭-এ প্রতিষ্ঠিত ফুটবল ক্লাব